Bothynus striatellus

Bothynus striatellus er en bille som hører til familien skarabider (Scarabaeidae).

Utseende 
En middelsstor (ca. 20 millimeter), nokså bred, svært blank, brun hornbille. Hodet er uten horn. Hannen har en grop foran på pronotum, med en spiss knøl ved forkanten. Pronotum er ganske fint og spredt punktert. Dekkvingene har nokså kraftige punktrekker. På beina har for-leggene tre store, skarpe tenner.

Levevis 
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse 
Arten er kjent fra Brasil, Bolivia, Paraguay, Uruguay og Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Bothynus Hope, 1837
 Bothynus striatellus (Fairmaire, 1878)

Kilder 

 Dynastidae du monde- nettside om arten
 Generic Guide to New World Scarab Beetles - Bothynus

Eksterne lenker 
 
 

Hornbiller
Biller formelt beskrevet i 1878
Dyr formelt beskrevet av Léon Marc Herminie Fairmaire
Sør-Amerikas insekter